ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
کھادی نے لیہ میں دنیا کا سب سے بڑا کھادی قومی پرچم آویزاں کرکے مہاتما گاندھی کو خراج تحسین پیش کیا
فخر اور حب الوطنی ، ہندوستانیت کا اجتماعی جذبہ اور کھادی دستکاری کے ورثے نے آج لیہ میں کھادی سوتی کپڑے سے بنے دنیا کے سب سے بڑے قومی پرچم کو سلامی دینے کیلئے پورے ملک کو ایک ساتھ جوڑا ۔ کھادی اور ولیج انڈسٹریز کمیشن  نے مہاتما گاندھی کو اعلیٰ ترین اعزاز دینے کے لیے یادگار کھادی قومی پرچم کو ڈیزائن اور تیار کیا ہے ، جنہوں نے ہمیں دنیا کا سب سے ماحول دوست تانے بانے کھادی کا تحفہ دیا۔
پرچم کی نقاب کشائی، لداخ کے لیفٹیننٹ گورنر جناب آر کے ماتھر نے کی۔ اس موقع پر انہوں نے کہا کہ یادگار قومی پرچم ہر ہندوستانی کو حب الوطنی کے جذبے سے باندھے گا۔ کے وی آئی سی کے چیئرمین جناب ونائی کمار سکسینا ، لداخ کے رکن پارلیمنٹ جناب جے ٹی نامگیال اور فوجی عملے کے سربراہ جنرل ایم ایم نرونے، اس موقع پر موجود تھے۔
یادگار قومی پرچم 225 فٹ لمبا ، 150 فٹ چوڑا اور وزن ) 1400 کلو گرام ہے۔ کھادی کے کاریگروں اور اس سے وابستہ کارکنوں نے اس یادگار قومی پرچم کو بنانے کے لیے اضافی 3500 گھنٹے کا وقت دیا ۔ ہاتھ سے بنے ہوئے کھادی کاٹن پٹے کا جھنڈا بنانے میں استعمال کیا گیا ہے جس کی لمبائی کل 4600 میٹر ہے جو کہ حیران کن ہے۔ اس کا کل رقبہ 33،750 مربع فٹ ہے۔ جھنڈے میں اشوک چکر کی پیمائش 30 فٹ ہے اور اس پرچم کو تیار کرنے میں 70 کھادی کاریگروں کو 49 دن لگے۔
کے وی آئی سی نے آزادی کے 75 سال کے موقع پر "آزادی کا امرت مہوتسو" منانے کے لیے جھنڈے کو تیار کیا ہے۔ چونکہ ، اس سائز کے قومی پرچم کو سنبھالنے اور دکھانے میں انتہائی احتیاط اور درستگی کی ضرورت ہوتی ہے ، کے وی آئی سی نے یہ پرچم بھارتی فوج کے حوالے کیا ہے۔ فوج نے مرکزی لیہ شہر میں ایک پہاڑی کی چوٹی پر جھنڈا آویزاں کیا ہے اور اس کے لیے ایک خاص فریم تیار کیا گیا ہے تاکہ وہ زمین کو نہ چھوئے۔
پرچم کو 9 برابر حصوں میں تقسیم کیا گیا ہے ، ہر ایک کا وزن 100 کلو گرام اور ہر حصے کی پیمائش 75x 50 فٹ ہے۔ اس کے چاروں طرف نیفا دیا گیا ہے جس میں 12 ایم ایم کی رسی بھی ہے۔ تقریبا 3000 کلو گرام کی بریکنگ لوڈ کی گنجائش کے ساتھ کل 12 اعلی معیار کی نائلان کی رسیاں - یعنی اوپر اور نیچے کی طرف 3 رسیاں اور بائیں اور دائیں جانب 3 رسیّاں فراہم کی گئی ہیں۔
اس کے علاوہ ، ہر رسی کے دونوں سروں پر ایک لوپ ہوتا ہے جو اجتماعی طور پر پرچم کا وزن برداشت کر سکتا ہے۔ ان حصوں کو جھنڈے بنانے کے لیے ایک دوسرے کے ساتھ سلا گیا ہے اور جوڑوں کو اس طرح ملایا گیا ہے کہ نیفا کے اندر کی رسیاں پوشیدہ رہیں گی ۔ نیفا کی اندرونی پرت کیمیائی کوٹیڈ کھادی بنٹنگ سے بنی ہے ، جو رسیوں سے رگڑ کو کم کرتی ہے اور جھنڈے کے تانے بانے کو پہنچنے والے نقصان کو روکتی ہے۔ پرچم کے رنگوں کے ساتھ ضم ہونے کے لیے نیفا بھی تین رنگوں میں دیا گیا ہے۔
آئی ایف ایس سی اتھارٹی
بین الاقوامی مالیاتی خدمات کے مراکز سے متعلق اتھارٹی  ریگولیشنز-2022
بین الاقوامی مالیاتی خدمات کے مراکز سے متعلق اتھارٹی  نے 19 اپریل 2022 میں سرکاری گزٹ میں سرمایہ کاری کے فنڈز کے واسطے ایک جامع ضابطہ بندی فریم ورک نوٹیفائی کیا ہے۔
ضابطوں کی اہم خصوصیات میں درج ذیل شامل ہیں:
- فنڈ مینجمنٹ کرنے والے کا رجسٹریشن: فنڈ کا انتظام کرنے والے کا آئی ایف ایس سی اے کے پاس رجسٹریشن ہوگا اور وہ اہلیت کا معیار پورا کرنے کی صورت میں مختلف قسم کے فنڈ اور اسکیموں کا انتظام کرے گا۔
- گرین چینل : ایک گرین چینل کے لئے صرف ایسی وینچر کیپٹل اسکیم یا غیر ریٹیل اسکیمیں ہی اہل ہوں گی جو صرف منظورہ شدہ سرمایہ کاروں سے ہی رقم تسلیم کریں گی۔ یعنی درج شدہ اسکیمیں آئی ایف ایس سی اے میں اندراج کے فورا بعد سرمایہ کاروں کی سبسکرپشن کے لئے کھولی جاسکتی ہیں۔ اسکیم کے سائز ،سرمایہ کاروں کی تعداد ، قابل قبول سرمایہ کار وں وغیرہ کے بارے میں شرائط ریگولیشنز میں درج ہیں۔
- III. ایکسچینج ٹریڈڈ فنڈس : اس بات کے پیش نظر کہ ای ٹی ایف پیشکش کا مطلب کم لاگت پر مخصوص بازاروں یا اثاثے کے زمرو ں تک رسائی ہے۔ آئی ایف ایس سی کے رجسٹرڈ فنڈ مینجرز نہ صرف انڈیکس پر مبنی ای ٹی ایف بلکہ ایکٹو ای ٹی ایف اور اشیائے صارفین پر مبنی ای ٹی ایف بھی لانچ کر سکیں گے۔
- اسٹریزڈ ایسٹ: بینکوں کو در پیش این پی اے کے مسئلے کو حل کرنے کے سلسلے میں حکومت کی پہل میں آئی ایف ایس سی کے اہم رول کو تسلیم کرتے ہوئے آئی ایف ایس سی نے فنڈ مینجر کے ذریعہ ایک خصوصی صورت حال فنڈ لانچ کئے جانے کے واسطے ایک خاکہ مقرر کیا گیا ہے ۔
- ماحولیاتی سماجی حکمرانی : سرمایہ کاروں کی بڑھتی ہوئی تعداد کی فنڈ منیجر سے توقع ہے کہ ای ایس جی معاملات کو ان کے سرمایہ کاری کی اسٹریٹجی کے ساتھ یکجا کیا جائے۔ آئی ایف ایس سی کو پائیدار فائنانس سے متعلق سرگرمیوں کا مرکز بنانے کے منشا سے ادارے کی سطح پر اور اسکیم کی سطح پر انکشاف کو ضروری بنانے کی تجویز پیش کی گئی ہے۔
- فیملی آفس: عالمی سطح پر ہائی نیٹ ورک افراد  اور الٹرا ایچ این آئیز اور ان کے خاندانوں کی دولت کے بندوبست اور تحفظ کے لئے ایک رسمی ڈھانچہ تیار کرنے کی ضرورت بڑھتی جارہی ہے۔ اس لئے ضابطوں میں فیملی آفس کو اپنے آپ بندوبست والے سرمایہ فنڈ کی سہولت فراہم کرانے کے لئے ایک ڈھانچہ فراہم کرایا گیا ہے۔
- ضابطوں میں کنٹرول شدہ طریقہ سے مختلف اختراعات کے لئے مدد بھی فراہم کرانے کا التزام ہے:
- فنڈ لیب: فنڈ منیجر کنٹرول شدہ طریقہ سے نئی حکمت عملی اختیار کر سکتے ہیں اور اپنے فنڈ کے لئے ایک ٹریک ریکارڈ تیار کرسکتے ہیں۔
- اسپیشل پرپز وہیکل  ایک معاون سرمایہ کاری والے ڈھانچے اور سہارا دینے والی کمپنی کے طور پر : چند شرائط کے تحت فنڈ / اسکیم کے ساتھ معاون سرمایہ کاری والے ڈھانچے یا سہارا دینے والی کمپنی کے طور پر خاص اسکیم کے تحت ایس پی وی تیار کرنے کے لئے ایف ایم ای کو اجازت دی جائے گی۔
- نجی بازاروں میں ریٹیل شرکت: نجی بازاروں میں سرمایہ کاری کے لئے بڑے پیمانے پر سرمایہ کاروں کو سہولت فراہم کرانے کی ضرورت بڑھتی جارہی ہے۔ اس لئے چند شرائط کے تحت غیر فہرست شدہ تمسکات میں سرمایہ کاری کے لئے ریٹیل کلوز اینڈڈ اسکیموں کو سہولت فراہم کرائے جانے کی تجویز ہے۔
مذکورہ بالا کے علاوہ مختلف اداروں کے رول مقررہ ضابطہ اخلاق ، اشتہارات کے ضابطے سرمایہ کاری کے انداز قدر کے اصول اور اہم حکمرانی کی شرائط کی تفصیل ضابطوں میں دی گئی ہے۔ یہ ضابطے آئی ایف ایس سی اے کی ویب سائٹ پر دستیاب ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-4552
(Visitor Counter : 99
وزیراعظم کا دفتر
وزیراعظم نے بھارت رتن ناناجی دیشمکھ کے یوم پیدائش پرانھیں یاد کیا
وزیراعظم جناب نریندرمودی نے بھارت رتن ناناجی دیشمکھ کے یوم پیدائش کے موقع پر انھیں خراج عقیدت پیش کیاہے۔
ایک ٹوئیٹ میں وزیراعظم نے کہا:
‘‘بھارت رتن ناناجی دیشمکھ کے یوم پیدائش کے موقع پر انھیں یادکررہاہوں ۔ دیہی بھارت اورزراعت کے بارے میں ان کی زبردست سوجھ بوجھ کی ان کے کاموں سے عکاسی ہوتی ہے ۔ وہ ایک غیرمعمولی مفکربھی تھے ۔’’
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر دو روزہ سرکاری دورے پر میگھالیہ جائیں گے
طلباء، کاروباری رہنماؤں اور مقامی حکام کے ساتھ بات چیت کریں گے
الیکٹرانکس اور انفارمیشن ٹکنالوجی اور ہنرمندی کی ترقی اور صنعت کاری کے وزیر مملکت جناب راجیو چندر شیکھر کل دو روزہ سرکاری دورے پر میگھالیہ روانہ ہوں گے۔
وزیر گوہاٹی پہنچیں گے اور اس کے بعد شیلانگ روانہ ہوں گے۔
شیلانگ میں ان کی پہلی مصروفیت راما کرشنا مشن کے ذریعہ چلائے جانے والے اسکل ڈیولپمنٹ سینٹر کا دورہ ہے۔ اس کے بعد مقامی کاروباری برادری کے ارکان سے ملاقات کریں گے جس کے دوران وہ امکانات اور چیلنجز کے بارے میں بات کریں گے۔
اس کے بعد وہ ریاستی پارٹی صدر، عہدیداروں، پارٹی کے سینئر قائدین اور ریاست کے کارکنان سے ملاقات کریں گے۔
وزیر بعد میں سماجی کارکنوں سے ملاقات کریں گے اور مقامی مسائل اور پریشانیوں کے بارے میں بات کریں گے۔
جمعہ کو وزیر موپریم میں خواتین کے ایک اجتماع سے خطاب کریں گے اور پھر چرچ آف نارتھ انڈیا کا دورہ کریں گے۔
جناب راجیو چندر شیکھر سکریٹری، اسکل ڈیولپمنٹ، میگھالیہ سے بھی ملاقات کریں گے اور ریاست میں شروع کیے جانے والے ہنر مندی کے فروغ کے پروگراموں کے بارے میں تبادلہ خیال کریں گے۔
دن کے اختتام پر، وزیر مقامی میڈیا کے ساتھ ایک انٹرایکٹو سیشن میں مشغول ہوں گے۔
جناب راجیو چندر شیکھر کا شمال مشرقی علاقے کا یہ چوتھا دورہ ہے۔ مرکزی وزیر کے طور پر اس سے قبل، وہ ناگالینڈ  اور تریپورہ کا دورہ کر چکے ہیں اور دس سے زیادہ نیشنل انسٹی ٹیوٹ آف الیکٹرانکس اینڈ انفارمیشن ٹیکنالوجی، ایک سافٹ ویئر ٹیکنالوجی پارک اور بانس کے کاریگروں کے لیے ایک پائلٹ پروجیکٹ کا افتتاح کر چکے ہیں۔
وزیر 13 جنوری 2023 کی شام کو نئی دہلی واپس لوٹیں گے۔
بھارتی چناؤ کمیشن
مرکزی داخلہ سکریٹری کی انتخابی کمیشن کے ساتھ میٹنگ
نئیدہلی،12جنوری،2021، بھارت کے انتخابی کمیشن نے آج یعنی 12 جنوری 2021 کو نرواچن سدن میں مرکزی داخلہ سکریٹری جناب اجے بھلا کے ساتھ ایک میٹنگ کی۔
اس میٹنگ کا بنیادی مقصد آسام، کیرالہ، تمل ناڈو اور مغربی بنگال کی ریاستوں کے لیے نیز مرکز کے زیر انتظام علاقے پڈوچیری کے لیے آنے والے اسمبلی انتخابات کے سلسلے میں مرکزی مسلح پولیس فورس  کی فراہمی اور دیگر امور پر تبادلہ خیال کرنا تھا۔
ماحولیات، جنگلات اور موسمیاتی تبدیلی کی وزارت
دہلی نے رواں سال کے دوران 2016 سے 2023 کی مدت میں گذشتہ 8 برسوں میں ہوا کی بہترین کوالٹی درج کی
دہلی نے گذشتہ 7 برسوں کی مدت کے مقابلے میں رواں سال اپنی سب سے کم یومیہ اوسط اے کیو آئی درج کی
سال 2023 کے دوران یومیہ اوسط پی ایم 2.5 کنسنٹریشن اور یومیہ اوسط پی ایم 10 کنسنٹریشن کی سب سے کم سطحیں دیکھی گئیں
دہلی میں رواں سال کے دوران ’اچھے‘ سے ’معتدل‘ہوا کے معیار کے دنوں  کی سب سے زیادہ تعداد دیکھی گئی
جنوری سے مئی کے درمیانی عرصے کے لیے ، دہلی نے رواں سال کے دوران اپنی بہترین ہوا کا معیار درج کیا ۔
مرکزی آلودگی کنٹرول بورڈ  کے ایئر کوالٹی انڈیکس  کے اعداد و شمار کے مطابق، دہلی نے گزشتہ 7 برسوں کی اسی مدت یعنی 2016  کے مقابلے میں موجودہ سال کے دوران اپنا سب سے کم اوسط اے کیو آئی درج کیا ہے۔ 8 برسوں کے دوران اولین پانچ مہینوں کی مدت  کے لیے اوسط اے کیو آئی بیان کرنے والا تقابلی چارٹ مندرجہ ذیل ہے:
یومیہ اوسط پی ایم 2.5 کنسنٹریشن کے معاملے میں، گذشتہ 7 برسوں یعنی سال 2016 سے  شروع ہونے والی مدت کے مقابلے میں سال 2023 میں سب سے کم یومیہ اوسط پی ایم 2.5 کنسنٹریشن دیکھا گیا۔علاوہ ازیں، گذشتہ 7 برسوں یعنی سال 2016 سے  شروع ہونے والی مدت کے مقابلے میں سال 2023 کے دوران دہلی میں یومیہ اوسط پی ایم 10 کنسنٹریشن کی سب سے کم سطحیں دیکھی گئیں۔
گذشتہ 8 برسوں  کے دوران اولین پانچ مہینوں کی مدت  کے لیے پی ایم 10 اور پی ایم 2.5 رننگ اوسط  دکھانے والا تقابلی چارٹ مندرجہ ذیل ہے:
دہلی نے گذشتہ 7 برسوں یعنی 2016 سے  شروع ہونے والی مدت کے مقابلے میں سال 2023 کے اولین پانچ مہینوں کی مدت کے دوران ’اچھے‘ سے ’بہتر‘ ہوا کی کوالٹی کے سب سے زیادہ دن دیکھے۔ 8 برسوں  کے دوران اولین پانچ مہینوں میں ’اچھے سے معتدل‘ اے کیو آئی کے ساتھ دنوں کا تقابلی چارٹ ذیل میں دیا گیا ہے:
سال 2016 میں اولین پانچ مہینوں کی مدت  کے لیے ’اچھے‘ سے ’معتدل‘ ایئر کوالٹی دنوں کی تعداد 15 تھی؛ 2017 میں 36؛ 2018 میں 44؛ 2019 میں 59؛ 2020 میں 98؛ 2021 میں 59؛ 2022 میں 37؛ اور رواں سال 2023 میں 74 ہے۔
اس مدت کے دوران، دہلی میں گذشتہ 7 برسوں یعنی 2016 سے  شروع ہونے والی مدت کے مقابلے میں سال 2023 کے دوران ’خراب ‘ سے ’خراب ترین‘ ایئر کوالٹی والے کم سے کم دن دیکھے گئے۔اولین پانچ مہینوں  کی مدت کے لیے ’خراب‘ سے ’خراب ترین‘ ایئر کوالٹی والے دنوں کی تعداد میں 42.10 فیصد کی تخفیف رونما ہوئی؛ یعنی یہ تعداد سال 2016 کے 133 دنوں سے گھٹ کر رواں سال 2023 میں 77 دن رہ گئی۔
قبائیلی امور کی وزارت
بھارت منڈاپم کے دست کاری بازار میں ٹرائبس انڈیا پویلین میں جی-20 لیڈروں کےچوٹی اجلاس کے لئے قبائلی آرٹ اور فن پاروں کی وسیع سریز کی نمائش کی گئی
گجرات اور مدھیہ پردیش قبائل کے ذریعہ باوقار پٹھورا آڑٹ کی لائیو نمائش کی جائے گی
قبائلی امور کی وزارت سےمتعلق ٹرائبل کوآپریٹیو مارکیٹنگ ڈیولپمنٹ فیڈریشن آف انڈیا لمیٹیڈ  ’ٹرائبس انڈیا‘ پویلین میں قبائلی آرٹ ، فن پاروں ، پینٹنگ ، مٹی کے برتن ، لباس، نامیاتی قدرتی مصنوعات اور دیگر چیزوں کی ایک وسیع سیریز کی نمائش کررہا ہے۔ یہ نمائش 9 اور 10ستمبر 2023 کو بھارت منڈاپم نئی دہلی میں جی-20 لیڈروں کے چوٹی اجلاس کے حصے کی شکل میں دستکاری بازار  میں منعقد کی جارہی ہے۔
پتھوڑا آرٹ کے مشہور فنکار پدم شری ایوارڈ یافتہ جناب پریش راٹھوا ،اس موقع پر موجود رہیں گےا ور گجرات و مدھیہ پردیش کی راٹھوا ،بھیلالا، نائیک اور بھیل قبائل کے ذریعہ باوقار، مالا مال آرٹ کی لائیو نمائش کریں گے۔ صدیوں پرانے آرٹ کے تئیں اس جذباتی نظریے نے نہ صرف ہماری ثقافتی زرخیزی کو ازسرنوع زندہ کیا ہے بلکہ دنیا بھر میں اس کے تئیں تجسس بھی پیدا کیا ہے۔
مدھیہ پردیش کی گوند پینٹنگ اور اوڈیشہ کے کاریگروں کی سورا پینٹنگ آنکھوںکو لبھاتی ہیں۔ لیہہ- لداخ اور ہماچل پردیش کے اونچے علاقوں سے انگورا اور پشمینہ شال کے علاوہ جسے بودھ اور بھوٹیا قبائل کے ذریعہ تیار کیا جاتا ہے انہیں کوئی بھی شخص مس نہیں کرنا چاہے گا ۔ناگالینڈ کے کون یاک قبائل کے ذریعہ تیار کئے گئے رنگ برنگے زراب آنکھوں کو خیرح کرتے ہیں۔
مدھیہ پردیش کے مہیشوری ریشم ساڑیاں ، مذہبی امور اور مقدس کے دوران پہنی جاتی ہیں۔ اس سے ایری یا ’ملینئم سلک‘ میں جوڑے جو آسا م کے بوڈو قبائل کےذریعہ بہت ہی نازک ڈھنگ سے بنایا جاتاہے۔ یہ ہماری مالا مال وراثت کو ایک نئی بلندی عطا کرتا ہے۔
پگھلی ہوئی دھاتوں ، موتیوں ،رنگین کانچ کے ٹکڑوں ، لکڑی کی گیندوں سے بنے ڈھوکرہ زیورات ، اسے زرخیزی اور اختصاص فراہم کرتے ہیں۔ یہ روایتی زیورات قدرتی تھیم پر مبنی اور اخلاقیات سے مزین ہیں۔ مغربی بنگال ، اوڈیشہ ، چھتیس گڑھ کے قبائل کاریگر اس اہم آرٹ کے ان ٹکڑوں سے تیار کئےجاتے ہیں۔
دھات والی امبا باری دست کاری میں راجستھان کے مینا قبائل کاریگروں کے ذریعہ خوبصورتی کو بہت ہی بہترین ڈھنگ سے نقش کیا گیا ۔ ان مصنوعات کواینا میلنگ کا استعمال کرکے تیار کیا جاتا ہے۔ جو دھات کی سطح کو رنگنے یا سجانے کا آرٹ ہے۔ جس میں سطح پر پھولوں ، پرندوں وغیرہ کے نازک ڈیزائن منسلک ہوتے ہیں۔ یہ ان گھروں کو ایک غیر معمولی روایتی ، خوبصورتی اور سکون فراہم کرتے ہیں جہاں اس طرح کی دستکاری کی نمائش کی جاتی ہے۔
نمائش پر آندھرپردیش گجرات ، تمل ناڈو، چھتیس گڑھ اور مہاراشٹر سمیت ہندستان کی مختلف ریاستوں کی آراکو ویلی کوفی ، شہد، کاجو، چاول، مسالہ جات جیسی قدرتی مصنوعات ٹرائفیڈ کے ذریعہ مشتہر کی جانے والی مصنوعات میں شامل ہیں۔
ان سب کے ساتھ ٹرائبس انڈیا پویلین میں کئی دیگر مصنوعات کی نمائش کی جارہی ہےجو کثرت میں وحدت، ثقافت، اور روایتی کولاز، ملک کی وراثتی زرخیزی، ا ن تمام چیزوں کو ایک ہی چھت کے نیچے بہت خوبصورتی سے دکھارہا ہے۔
نمائش کی کچھ تصویریں یہ ہیں۔
زراعت اور کاشتکاروں کی فلاح و بہبود کی وزارت
ڈیڑھ سال میں 10 لاکھ لوگوں کو نوکری دینے کا وزیر اعظم کا فیصلہ تاریخی – جناب تومر
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے کہا ہے کہ اگلے ڈیڑھ سال میں حکومت ہند کے ذریعے مشن موڈ میں 10 لاکھ لوگوں کی تقرری کرنے کا وزیر اعظم جناب نریندر مودی کا فیصلہ ملک میں تاریخی اور خاص کر نوجوانوں کے لیے کافی فائدہ مند ہے، جو ان میں جوش و امنگ بھرے گا۔
وزیر اعظم جناب نریندر مودی نے سبھی محکموں اور وزارتوں میں انسانی وسائل کی حالت کا جائزہ لیا ہے اور انہوں نے یہ ہدایت دی ہے کہ اگلے ڈیڑھ سال میں حکومت کے ذریعے مشن موڈ میں 10 لاکھ لوگوں کی تقرری کی جائے۔
جناب تومر نے وزیر اعظم کا تہ دل سے احسان مانتے ہوئے کہا کہ وزیر اعظم کی ہدایت کی تعمیل میں زراعت اور کسانوں کی فلاح و بہبود کی وزارت کے تحت سبھی خالی عہدوں کو جلد از جلد بھرنے کے احکامات دیے گئے ہیں۔
وزیراعظم کا دفتر
وزیر اعظم نے راجستھان کے وزیر ماسٹر بھنور لال میگھوال کی موت پر تعزیت کا اظہار کیا
نئی دہلی، 16 /نومبر 2020 ۔ وزیر اعظم جناب نریندر مودی نے راجستھان کابینہ کے وزیر ماسٹر بھنور لال میگھوال کے انتقال پر گہرے رنج و غم کا اظہار کیا ہے۔
ایک ٹوئیٹ میں جناب مودی نے کہا ہے ’’راجستھان کابینہ کے وزیر ماسٹر بھنور لال میگھوال کے انتقال سے غم زدہ ہوں۔ وہ ایک معروف لیڈر تھے جو راجستھان کی خدمت کے تئیں پرجوش تھے۔ دکھ کی اس گھڑی میں ان کے اہل خانہ اور حامیوں کے تئیں میری تعزیت۔‘‘
وزارت دفاع
آئی این ایس کرنج - تیسری کلوری کلاس آبدوز کو بحری گودی ممبئی میں پانی میں اتارا گیا
ہندوستانی بحریہ کے پروجیکٹ 75 کے لئے اہم سنگ میل، ہندستان نے مجگاؤں گودی میں دیسی طور پر آبدوز تیار کرکے آتم نربھرتا حاصل کر لی
نئی دہلی 10 مارچ 2021: ہندستانی بھریہ کی تیسری اسٹیلتھ اسکورپین کلاس آبدوز آئی این ایس کرنج کو آج باقاعدہ طور پر میدان عمل میں لانے کی تقریب بحرہ گودی ممبئی میں منعقد کی گئی۔ ایڈمیرل وی ایس شیخاوت پی وی ایس ایم ، اے وی ایس ایم، وی آر سی ، سابق چیف آف نیول اسٹاف، جو پرانے کرنج کی کمیشننگ اور بعد میں 1971 کی ہند پاک جنگ کے دوران کمانڈنگ آفیسر تھے، اس تقریب کے مہمان خصوصی تھے۔ میسرز نیول گروپ، فرانس کے تعاون سے ہندستان میں مجگاوں ڈاک شپ بلڈرز لمیٹڈ  ممبئی کے ذریعہ درون ملک چھ اسکورپین کلاس آبدوزیں تیار کی جارہی ہیں۔ آئی این ایس کرنج مغربی بحریہ کی کمان کی آبدوزوں کے بیڑے کا ایک حصہ بنے گی اور اس کمان کے اسلحہ خانے کا ایک اور قوی حصہ ہوگی۔
بحریہ کے سربراہ ایڈمیرل کرم ویر سنگھ اور ہندستانی بحریہ اور وزارت دفاع کے دیگر سینئر افسران کمیشن کی تقریب کا مشاہدہ کرنے والے متعدد معززین میں شامل تھے۔ کرنج کے سابقہ عملہ کے اراکین بھی اس تقریب کے خصوصی مدعوئین تھے۔ کرنج ایک روسی نژاد فوکسروٹ کلاس آبدوز تھا جس کو 2003 میں ختم کردیا گیا تھا۔
اپنے خطاب کے دوران بحریہ کے سربراہ نے کہا کہ انڈیجینائزیشن اور آتم نربھر بھارت ہندوستانی بحریہ کی ترقی کی کہانی اور اس کی مستقبل کی عملی صلاحیتوں کا ایک بنیادی اصول ہے۔
مہمان خصوصی ایڈمرل شیخاوت نے بھی یہ کہتے ہوئے آتم نر بھرتا کے رُخ پر ہندستان کی کوششوں پر روشنی ڈالی اور کہا کہ ہم ایک ایسے ہندوستان میں رہتے ہیں جہاں متعدد سیٹلائٹ لانچ کئے جاتے ہیں ، ایٹمی آبدوزیں تیار کی جاتی ہیں اور اقوام عالم کے لئے ویکسین تیار کی جاتی ہے۔ نیا کرنج اس رُخ پر ایک اور مثال ہے۔
اس سال کو ’’ سوارنم وجے ورش ‘‘ کے طور پر منایا جارہا ہے۔اسی سال 1971 کی ہند - پاک جنگ کے 50 سال پورے ہوئے ہیں۔ پرانی آئی این ایس کرنج جسے 04 ستمبر 1969 کو سابق سوویت یونین کے ریگا میں پانی میں اتارا گیا تھا، اس نے بھی اسوقت کے سی ڈی آر وی ایس شیکھاوت کی کمان کے تحت جنگ میں بھی سرگرم حصہ لیا تھا۔ ان آبدوز کے افسران اور عملے کے ارکان کی شجاعت پسندانہ کارروائیوں کے اعتراف میں متعدد اہلکاروں کو اعزاز سے نوازا گیا تھا۔ اس وقت کے کمانڈنگ آفیسر سی ڈی آر وی ایس شیکھاوت کو بھی ویر چکر ایوارڈ سے سرفراز کیا گیا تھا۔ دلچسپ بات یہ ہے کہ پرانے آئی این ایس کرنج کے پہلے کماندار سی ڈی آر ایم این آر سامنت1971 میں نو تشکیل شدہ بنگلہ دیشی بحریہ کے پہلے چیف آف دی نیول اسٹاف بنے۔
اسکورپین آبدوزیں دنیا کی جدید ترین روایتی آبدوزوں میں سے ایک ہیں۔ یہ پلیٹ فارم دنیا کی جدید ترین ٹکنالوجیوں سے آراستہ ہیں۔ اپنے پیش رووں سے کہیں زیادہ مہلک اور تہہ دار یہ آبدوزیں مضبوط ہتھیاروں اور سینسروں سے لیس ہیں تاکہ کسی بھی خطرے کو سمندر کی سطح سے اوپر یا نیچے کو بے اثر کرسکیں۔
کرنج کی اس شمولیت سے بحریہ ساز کی حیثیت سے اپنی حیثیت کو مستحکم کرنے کے علاوہ دنیا کے ایک اہم آبدوز تیار کرنے والی گودی کی حیثیت سے ایم ڈی ایل کی صلاحیتوں کی بھی عکاسی ہوتی ہے۔ یہ ہندوستانی بحریہ کے رخ پر ایک اور قدم ہے۔دفاعی پیداوار کے میدان میں پروجیکٹ - 75 گودی کی مسلسل اہمیت کا سنگ میل بھی ہے۔
مکانات اور شہری غریبی کے خاتمے کی وزارت
کابینہ نے مکان کے شعبے میں تعاون کے لیے ہندوستان اور سعودی عرب کے درمیان مفاہمت نامے کو منظوری دی
نئی دہلی،27؍ مارچ /
وزیراعظم جناب نریندر مودی کی سربراہی میں مرکزی کابینہ نے آج مکانات کے شعبے میں تعاون کے لیے ہندوستان اور سعودی عرب کے درمیان ایک مفاہمت نامے کو منظوری دے دی ہے، جس پر فروری 2019 میں دستخط کیے گیے تھے۔
یہ مفاہمت نامہ سستے / کم آمدنی کے مکانوں سمیت مکانوں کے شعبے میں تکنیکی تعاون کو فروغ دے گا اور دونوں ملکوں میں مکانوں اور بنیادی ڈھانچے کے پروجیکٹوں میں حکام اور کمپنیوں کی شراکت داری کو بڑھائے گا۔یہ مفاہمت نامہ ایک دوسرے کو معلومات فراہم کرنے میں بھی مددگار ثابت ہوگا اور جدید تعمیری تکنیک کی منتقلی اور ترقی میں تجربات اور معلومات ایک دوسرے کو فراہم کرنے کو فروغ دے گا اور مکانوں کی تعمیر کے شعبوں میں تحقیق اور ترقی کی حوصلہ افزائی بھی کرے گا۔
سٹرک ٹرانسپورٹ اور شاہراہوں کی وزارت
جناب نتن گڈکری نے کازیرنگا ایلیویٹیڈ روڈ پروجیکٹ کی پیش رفت کا جائزہ لیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے کہا کہ کازیرنگا ایلیویٹیڈ روڈ پروجیکٹ کی پیش رفت کا آج جائزہ لیا گیا۔ سلسلے وار ٹویٹس میں انہوں نے کہا کہ اس اقدام کے تحت وائلڈ لائف انسٹی ٹیوٹ آف انڈیا کی طرف سے نشاندہی کی گئی جگہوں پر تقریباً 34 کلومیٹر بلند سڑکوں کی تعمیر شامل ہے، جہاں جانوروں کے ذریعہ راستے کو عبور کیا جاتا ہے۔ مزید برآں، اس میں درمیانی درجے کی سڑک کو 4 لین ہائی وے تک چوڑا کرنا، کل لمبائی تقریباً 50 کلومیٹر، اور تقریباً 3 کلومیٹر تک پھیلی ہوئی سرنگیں بنانا شامل ہے۔
جناب گڈکری نے کہا کہ لاگت کو بہتر بنانے کی کوششوں کے ایک حصے کے طور پر، انہوں نے ہدایت دی ہے کہ سرنگوں کی تعمیر کو ایک الگ پروجیکٹ کے طور پر دیکھا جائے اور ان کی تعمیر سے نکلنے والے ملبے اور مٹی کو سڑک کے کاموں میں استعمال کیا جائے۔ اس کے علاوہ، میں نے سیاحوں کو جنگلی حیات کو دیکھنے کا موقع فراہم کرنے کے لیے ایلیویٹڈ روڈ پر ویونگ پلیٹ فارم، گاڑیوں کی پارکنگ اور کیوسک کے ساتھ مکمل کرنے کی تجویز دی ہے۔
بندرگاہوں، جہاز رانی اور آبی راستوں کی وزارت
جے این پی ٹی نے مالی سال-22 21 کی پہلی ششماہی میں کنٹینر ٹریفک میں 40.40 فیصد اضافہ ریکارڈ کیا
جواہر لال نہرو پورٹ ٹرسٹ  ، جو ہندوستان کی ایک اہم کنٹینر بندرگاہ ہے ، نے اس مالی سال کی پہلی ششماہی کے دوران 2,703,051 ٹی ای یوز کو سنبھالا ، یہ 1,925,284 ٹی ای یوز کے برعکس ہے جو کہ پچھلے سال کی اسی مدت کے دوران کنٹینر ٹریفک سے 40.40 فیصد زیادہ ہے۔ مالی سال22-21 کی پہلی ششماہی میں ریل ٹریفک کی گنجائش 18.04 فیصد تھی۔ ستمبر 2021 میں کنٹینر کی کل آمدورفت 452,108 ٹی ای یوز رہی جو کہ گزشتہ سال کے اسی مہینے کے مقابلے میں 18.86 فیصد زیادہ ہے۔ این ایس آئی جی ٹی نے ستمبر 2021 میں 1,00,814 ٹی ای یوز کو سنبھال کر ایک ماہ میں 1 لاکھ ٹی ای یوز کا ہندسہ عبور کیا ، جو کہ اس کے قیام کے بعد سے اب تک سب سے زیادہ ٹی ای یوز کو سنبھالناہے۔
ششماہی کارکردگی پر تبصرہ کرتے ہوئے ، چیئرمین ، جے این پی ٹی جناب سنجے سیٹھی نے کہا ، بندرگاہ مختلف اقدامات کر تی رہی ہے تاکہ یہ یقینی بنایا جاسکے کہ بندرگاہ تکنیکی لحاظ سے ترقی یافتہ عالمی بندرگاہوں کے ہم پلہ ہے۔ جے این پی ٹی کی طرف سے چھوٹے کنٹینر ٹرین خدمات کو حالیہ دنوں میں ہری جھنڈی دکھاناکر شروع کرنا ڈبل اسٹیکڈ چھوٹے کنٹینرز کے ذریعے درآمد برآمد کے سامان کی ریل نقل و حرکت کو متوازن بنانے کی طرف ایک اہم قدم ہے۔ یہ دراامدات اور برآمدات سے تعلق رکھنے والی کمیونٹی کو مضا فاتی علاقوں کے لاجسٹیکل اخراجات کو کم کرکے مسابقتی قیمتوں کا فائدہ فراہم کرے گا ، جبکہ اسی کے ساتھ ساتھ یہ جے این پی ٹی میں ٹرین کے ذریعہ مال برداری میں اضافے کاباعث ہوگا۔
جے این پی ٹی سمندری تجارت اور لاجسٹک کے شعبے میں جدت لانے کی مسلسل طور پر کوشش کرتی رہی ہے اور ہندوستان کی ترقی کی کہانی کو مزید آگے بڑھانے کے لیے ترقی کے لیے مسلسل نئے راستے کھولے ہیں۔ حال ہی میں تعمیر شدہ ساحلی برتھ، ساحلی مال برداری کے عمل کو فروغ دے گی اور ساحلی جہاز رانی کے لئے بہتر بنیادی ڈھانچہ فراہم کرے گی اور ریل اور سڑک کے راستوں کو بھیڑ بھاڑ سے آزاد کرے گی۔ جس سے کم قیمت اور موثر ملٹی موڈل نقل و حمل کے اقدامات کو یقینی بنایا جائے گا۔ اس کے علاوہ ، جے این پی ٹی نے خصوصی اقتصادی زون کے اندر واقع 9 پلاٹوں کے کامیاب بولی دہندگان کو بندرگاہ کی قیادت والی صنعت کاری کو فروغ دینے کے لیے ایک لیٹر آف انٹینٹ دیا۔ جے این پی ٹی خصوصی اقتصادی زون بھارت کو مینوفیکچرنگ کا ایک بڑا مرکز بنانے کے لیے مزید معروف عالمی کمپنیوں کو راغب کرنے کے لیے تیار ہے کیونکہ جے این پی ٹی خصوصی اقتصادی زون میں انفراسٹرکچر کی ترقی بین الاقوامی معیار کے مطابق ہے۔ جے این پی-سی پی پی ایپ سی پی پی آپریشن کے براہ راست ڈیٹا تک رسائی فراہم کرنے کے لیے اور سپلائی چین میں برموقع کام کئے جانے کو ظاہر کرنے کے لئے لانچ کی گئی تھی۔
وزارت دفاع
کوپ انڈیا 2023 مشق کا اختتام
کلائی کنڈا ایئر فورس اسٹیشن پر ہوا اختتام
نئی دہلی۔ کوپ انڈیا- 2023 کا چھٹا ایڈیشن، جو گزشتہ دو ہفتوں کے دوران ایئر فورس اسٹیشنز کلائی کنڈا، پانا گڑھ اور آگرہ میں منعقد ہوا، 24 اپریل 2023 کو اختتام پذیر ہوگیا۔ یہ ہندوستانی فضائیہ  اور ریاستہائے متحدہ کی فضائیہ  کے درمیان فضائی مشق تھی۔ اس مشق میں رافیل، تیجس، ایس یو 30 ایم کے آئی، جگوار، سی-17 اور سی-130 جیسے فرنٹ لائن آئی اے ایف طیاروں نے حصہ لیا، جبکہ یو ایس اے ایف نے ایف-15 ’اسٹرائیک ایگل‘ لڑاکا طیارہ، سی-130، ایم سی- 130جے، سی- 17 اور بی1 بی، اسٹریٹجک بمبار طیارے میدان میں اتارے۔ جاپانی ائیر سیلف ڈیفنس فورس کے ائیر کریو نے بھی بطور مبصر شرکت کی۔ اس مشترکہ مشق نے تمام ممالک کے شرکاء کو بات چیت، تبادلے اور مشترکہ مشن کے ذریعے خیالات کے تبادلے اور بہترین طریقوں کو اپنانے کا قیمتی موقع فراہم کیا۔
مشق کے دوران ثقافتی تبادلوں کا بھی اہتمام کیا گیا تاکہ دوستی اور مودت کے رشتے کو مزید مضبوط کیا جا سکے۔ یہ مشق دو سب سے بڑی جمہوریتوں کے درمیان بین قومی تعاون کو فروغ دینے کے لیے دونوں فضائی افواج کے درمیان تعلقات کو برقرار رکھنے اور اسے مضبوط بنانے کے لیے گہرائی میں پیوست عزم کی توثیق نو کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م م۔م ر
UN-4460
(Visitor Counter : 81